open-index/open-wikipedia-markdown huggingface dataset:
Yaoundé

**Yaoundé** on Kamerunin pääkaupunki ja maan toiseksi suurin kaupunki (Douala on suurin). Vuonna 2015 sen asukasluvuksi arvioitiin 2,7 miljoonaa.  Yaoundé (lausutaan *Jaunde*) sijaitsee keskeisellä paikalla Kamerunin runsasväkisessä lounaisosassa, ja on keskusprovinssi Centren pääkaupunki. 

## Historiaa
Yaoundén perustivat saksalaiset kauppiaat vuonna 1888 norsunluukauppaa varten. Ensimmäisen maailmansodan aikana sitä miehittivät belgialaiset joukot ja sodan jälkeen siitä tuli Ranskan Kamerunin pääkaupunki. Kamerunin itsenäistyessä 1960 Yaoundé oli luonnollinen valinta myös uuden valtion pääkaupungiksi. Pian tämän jälkeen jo aiemmin alueelliseksi teollisuuskeskukseksi kehittynyt kaupunki sai oman yliopiston, ja kasvoi muutamassa vuosikymmenessä runsaan 100&nbsp;000 asukkaan paikkakunnasta miljoonakaupungiksi. 

Yaounden yliopisto (vuodesta 1993 kaksi erillistä yliopistoa) on kehittynyt vuonna 1962 perustetusta yliopisto-opintojen instituutista, josta tuli varsinainen Kamerunin yliopisto 1963 ja Yaoundén yliopisto 1973. Sillä on humanistinen, luonnontieteellinen, teknillinen, kasvatustieteellinen, maataloustieteellinen ja lääketieteellinen tiedekunta. Opiskelijoita on yli 10 000.

## Maantiede ja ilmasto
Yaoundé on noin 750 metrin korkeudella merenpinnasta, rannikolle ja Doualaan sieltä on matkaa noin 200 kilometriä. Ilmastollisesti se kuuluu Afrikan sademetsävyöhykkeeseen, joten lämpötila pysyttelee läpi vuoden tasaisena: päivän ylin noin 28&nbsp;°C ja yön alin noin 18&nbsp;°C. Samoin alue on varsin kostea ja vuotuinen sademäärä noin 1&nbsp;700 millimetriä. Kaikkein sateisin kausi on syys–lokakuussa, pienempi sadekausi huhti–toukokuussa. Ympäröivä maaseutu on kumpuilevaa ylänköä, jossa muutama kukkula kohoaa yli kilometrin korkeuteen merenpinnasta.

## Talous
Pitkään Yaoundén tehokkaat liikenneyhteydet rajoittuivat rautatiehen Doualaan. Itsenäistymisen jälkeen ratoja on rakennettu lisää, ja 1990-luvulla Yaoundé sai kansainvälisen lentokentän sekä uuden valtatien Doualaan. Tämä on kehittänyt kauppaa ja luonut edellytyksiä matkailulle. Alueen teollisuus tuottaa huomattavissa määrin tupakkaa, meijerituotteita, savi- ja lasituotteita sekä puutavaraa. 

## Lähteet

## Aiheesta muualla
Nepalilainen musiikki

**Nepalilaisessa** musiikissa on hyvin monia eri lajityyppejä. Intialainen sarangi on luultavasti yksi yleisimmistä nepalilaisessa musiikissa käytetyistä soittimista. Tunnetuin perinteisen nepalilaisen musiikin lajityyppi on panchai baja. Nepalissa tehdään myös populaarimusiikkia. Sen tunnetuin tyyli on intialaisesta populaarimusiikista vaikutteita saanut 1950-luvulla syntynyt light music. Ensimmäinen merkittävä nepalilainen light music -artisti oli Dharma Raj Thapa.
Megaliitti

**Megaliitti** on ihmisen pystyttämä suuri kivi, jota on käytetty neoliittisen kauden ja varhaisen pronssikauden monumenteissa. Nimitys on peräisin kreikan sanoista *megas* ’suuri’ ja *lithos* ’kivi’. Suuret kivet saattavat olla yksittäisiä pystykiviä tai hyvinkin mutkikkaiden rakennelmien osia. Megaliittirakennelmissa ei ole yleensä käytetty laastia eivätkä ne useinkaan ole patsaista poiketen esittäviä. Suurin osa megaliiteista tehtiin kivikaudesta pronssikauteen ulottuvalla ajalla, jolloin vallitsi varhainen maanviljelykulttuuri. Tunnetuimmat megaliitit tehtiin noin 1800–1500 eaa. Länsi-Euroopassa. Näitä ovat Ranskan menhirit, Irlannin käytävähaudat ja Stonehengen kaltaiset kivikehät.

Niin sanottujen korkeakulttuureiden kivitöitä ei kutsuta megaliiteiksi. Megaliitteja on hajallaan monilla maailman alueilla, muun muassa Intiassa ja Koreassa. Suomessa Perämeren rantamilla sijaitsevia, yleensä suorakaiteen muotoisia kivisiä jätinkirkkoja pidetään megaliittien tyyppisinä rakennelmina.

## Megaliittialueet

Megaliittialueet ovat seutuja, joilla megaliitteja eli suurista kivistä tehtyjä rakennelmia esiintyy. Euroopassa megaliitteja on Englannissa, Irlannissa, Ranskassa, Pohjois-Saksassa, Puolassa, Tanskassa, Ruotsissa, Espanjassa, Portugalissa, Maltalla, Korsikalla, Sardiniassa, Italiassa ja Sisiliassa. Niitä on myös Gibraltarinsalmen eteläpuolella Afrikassa esimerkiksi Tunisiassa ja itäisessä Algeriassa. Myös mykeneläisen kulttuurin rakennelmia on tehty suurista kivistä. Megaliitteja löytyy muualtakin kuin Euroopasta, esimerkiksi Palestiinasta, Intiasta ja Kolumbiasta. 

### Lähi-itä

Monesti oletetaan Lähi-idän varhaisten viljelijöiden tai paimentolaisten aloittaneen megaliittikulttuurin. Göbekli Tepen PPNA-kautisessa rakennelmassa on käytetty myös suuria kiviä n. 8300–7300 eaa. Kiviin on kaiverrettu eläinten kohokuvia. Egyptin Nabtan kivikehä saattoi olla 
ajalta 7500 eaa. Seutu on nykyään aavikkoa, mutta monia merkkejä varhaisesta asutuksesta löytyy. Varmempi varhainen megaliitti on PPNC-ajalta 6900–6300 kalenterivuotta eaa oleva nyt jo veden alla oleva Atlit Yam. Paikan ala on 4&nbsp;ha. Sieltä on löydetty muinaisia pystykiviä, kaivoja, hautoja ja taloja. Kivinen puoliympyrä koostuu seitsemästä 1–2,1&nbsp;m korkeasta kivestä. Se on rakannettu lähteen ympärille. Se on nykyään 8–12&nbsp;metriä veden alla. Löydöistä päätellen ihmiset elivät lähinnä viljelyllä, karjanhoidolla ja kalastuksella. Levantissa, Iranissa ja Arabian niemimaalla tehtiin paljon dolmeneita ja pystykiviä myöhäisestä kuparikaudesta varhaiseen pronssikauteen. Varsinainen megaliittikeskittymä on Etelä-Syyrian repeämälaaksossa.

## Katso myös
* Dolmen
* Esihistoriallinen tekniikka
* Euroopan megaliitit

## Lähteet

## Aiheesta muualla
Tiekartta (rauhansuunnitelma)

**Tiekartta** oli Yhdistyneiden kansakuntien, Euroopan unionin, Venäjän ja Yhdysvaltojen vuonna 2003 allekirjoittama rauhanpyrkimys, joka tähtäsi itsenäiseen, rauhantilaiseen Palestiinan valtioon vuoden 2005 aikana. Osana suunnitelmaa Gazan alue tyhjennettiin israelilaismiehityksestä elo–syyskuussa 2005.

## Alku ja umpikuja
Ensimmäinen askel suunnitelmassa oli nimittää ensimmäinen Palestiinan pääministeri. Maaliskuussa 2003 presidentti Jasser Arafat nimitti Mahmoud Abbasin ensimmäiseksi pääministeriksi. Palestiinan parlamentti hyväksyi 29. huhtikuuta pääministerin ja hänen uuden hallituksen nimittämisen.

2.-4. kesäkuuta 2003 pidettiin kaksi huippukokousta, jossa arabialaiset johtajat ilmoittivat tukevansa rauhansuunnitelmaa ja lupasivat pyrkiä vähentämään rahoitusta terroristiryhmille.

Vuoden 2003 lopussa Palestiina ei ollut estänyt maan terrorismia, eikä Israel ollut vetäytynyt Palestiinan miehitetyistä alueista. Näin ollen rauhansuunnitelma ei edennyt, ja projekti ajautui umpikujaan.

## Lähteet
Suhteellinen vaalitapa

**Suhteellinen vaalitapa** on vaalitapa, jossa edustajat valitaan niin, että vaaleihin osallistuneen liittouman paikkamäärä on suhteessa liittouman ehdokaslistan yhteisäänimäärään. Suhteellinen vaalitapa edellyttää useamman ehdokkaan - ja käytännössä myös useamman liittouman - vaalipiirejä. Suhteellisessa vaalissa kullekin ehdokkaalle lasketaan vertausluku, johon vaikuttavat sekä ehdokkaan saamien äänien että tämän edustaman ryhmittymän saamien äänien määrä. Suhteellinen vaalitapa on pienille puolueille enemmistövaalitapaa edullisempi (Duvergerin laki). Suomessa toteutetaan yleisissä vaaleissa suhteellisuus D’Hondtin menetelmällä.

## Luokittelu
* Listavaali: Äänestäjä valitsee valmiilta listalta nimen tai koko listan tai molemmat, ja valitut määritellään ensisijaisesti jonkin vertailulukujärjestelmän perusteella.
** Avoin listavaali: Äänestäjä voi valita ehdokkaiden välillä. Käytössä esimerkiksi Suomen puoluevaaleissa.
** Puoliavoin listavaali: Käytössä esimerkiksi Ruotsin vaaleissa.
** Suljettu listavaali: Äänestäjä voi käytännössä äänestää vain puoluetta
* Siirtoäänivaalitapa (STV): Äänestäjät laittavat ehdokkaat järjestykseen, ja läpi menneet lasketaan vaihe vaiheelta niin että yli menneet äänet siirtyvät seuraavalle laskentakierrokselle

## Laskutavat
*Korkeimpien keskiarvojen menetelmät:
**D’Hondtin menetelmä: Jokaisen puolueen ehdokkaat laitetaan äänimäärän mukaiseen järjestykseen ja he saavat vertailuluvun, joka on puolueen äänimäärä jaettuna heidän sisäisellä järjestysluvullaan (1, 2, 3 jne.). Paikat jaetaan kaikkien ehdokkaiden vertailulukujärjestyksessä.
**Sainte-Laguën menetelmä: Sama kuin edellinen, mutta käyttää jakajana lukuja 1, 3, 5 jne.
*Korkeimpien jäämien menetelmä: Aluksi lasketaan kvootti, joka on usein Haren kvootti eli yhteisäänimäärä jaettuna paikkojen määrällä. Jokaisen puolueen äänet jaetaan kvootilla ja puolue saa paikkoja osamäärän kokonaislukuosan mukaan. Jakamatta jääneet paikat jaetaan jakojäännösten mukaan suurimmasta pienimpään.

## Yleisyys ja soveltaminen
Suomessa avointa listavaalia D’Hondtin menetelmällä käytetään eduskuntavaaleissa, EU-vaaleissa ja kunnallisvaaleissa.

Tosin Suomessa vaalipiirit heikentävät suhteellisuutta. Valtio-opin dosentti Pertti Timosen mukaan tämä on Suomen vaalijärjestelmän suurin ongelma. Sen voisi korjata jakamalla eduskuntapaikat puolueille koko maan äänimäärien mukaan ja sitten vaalipiireihin puolueiden sisällä.

Useissa suhteellisen vaalitavan maissa on käytössä äänikynnys, mikä tarkoittaa, että puolueen tai yksittäisen ehdokkaan tulee saada vähintään tietty prosenttiosuus äänistä voidakseen saada yhtään ehdokasta läpi. Joissain maissa jaetaan taas tasauspaikkoja niille puolueille, jotka kärsivät paikkojen jaossa eniten eli niille, jotka saavat pienemmän osuuden ehdokaspaikoista kuin ovat saaneet äänistä.
## Luettelo maista, jotka käyttävät suhteellista edustusta kansallisen lainsäätäjän alemman (tai ainoan) huoneen valitsemiseen
 

## Lähteet
* 
*Ymmärrätkö, miten äänet lasketaan vaaleissa? Tämä rautalankamalli avaa d'Hondtin menetelmän, Yle Oppiminen
* 

### Viitteet

## Aiheesta muualla
Qumran

**Qumran** (*Khirbet Qumran*) on asutusraunioista, hautausmaasta sekä luolastoista koostuva arkeologinen kohde, joka sijaitsee Israelissa kuivalla ylängöllä Kuolleenmeren luoteisrannikolla. Se on Kuolleenmeren kääröinä tunnetuksi tulleen tekstikokoelman löytöpaikka. Alueella tehtiin arkeologisia kaivauksia ensimmäisen kerran 1950-luvulla. Luolien käsikirjoituslöytöjen myötä tutkijoiden mielenkiinto kohdistui lähellä sijaitseviin raunioihin.

## Kuolleenmeren kääröt

Kuolleenmeren kääröt ovat yhteenä yli 900 kirjoituksen joukko, joka löydettiin vuosina 1947–1956 yhdestätoista Qumranin lähistöllä sijaitsevasta autiomaaluolasta lähellä Kuolluttamerta. Kääröt ovat kuuluneet luultavasti essealaiselle Qumranin luostarille. Jotkin luolat näyttävät olleen pysyviä kirjastoja rakennettuine hyllyineen. Suurin osa kääröistä on ilmeisesti hylätty luoliin ensimmäisen juutalais-roomalaisen sodan aikana roomalaisten sotilaiden pelossa. Vespasianuksen joukot tuhosivat asutuksen vuonna 68 jaa.

Nahka- ja papyruskääröihin kirjoitettujen tekstien joukossa oli Vanhan testamentin kirjojen käsikirjoituksia, apokryfisiä ja pseudepigrafisia tekstejä, joista suurin osa on entuudestaan tuntemattomia, sekä Qumranissa eläneen uskonnollisen ryhmän omia kirjoituksia. Suurin osa kirjoituksista on katkelmia, vain kymmenkunta tekstiä on säilynyt kokonaisena.

## Myöhemmät kaivaukset
Kuolleenmeren kääröjen löytymisen jälkeen Qumranissa on tehty laajoja kaivauksia. Sieeltä on löytynyt juutalaisia rituaalikylpylöitä ja hautausmaita, sekä suuri vesisäiliö, suuri ruokala tai kokouspaikka, kirjoitushuone ja vartiotorni. Alue on rakennettu joskus vuosien 150 ja 130 eaa. välillä. Useimmat tutkijat uskovat sen olleen juutalaisen lahkon koti, luultavasti essealaisten, toiset sanovat sen olleen jonkin varakkaan perheen huvila, jotkut jopa sanovat sen olleen roomalainen linnoitus. Kuolleenmeren kääröjen löytöpaikka sijaitsi tästä löydetystä yhteisöstä länteen.

Qumranista on löydetty myös hautausmaa jossa on hautoja noin 1200.

## Katso myös
* Essealaiset
* Kuolleenmeren kääröt
* Nag Hammadi

## Lähteet

## Aiheesta muualla

* 
* 
* Paavola, Petri (toim.): Kuvia Qumranista
* Perheet Qumranin kirjoituksissa. Qumranin kirjoitusten välittämä kuva perhe-elämästä. Toisen temppelin ajan juutalaisuudessa. (pdf)
* Helsingin yliopisto: Qumranin tekstilöydöt ja niiden maailma
Mbila

**Mbila** on eteläafrikkalainen, Mosambikista peräisin oleva marimbaa ja ksylofonia muistuttava lyömäsoitin. Mbilaa käytetään pääasiassa chopien kansanmusiikin, timbilan, esittämiseen.

## Lähteet

## Aiheesta muualla
Venancio Mbande

**Venancio Mbande** (1933–2015) oli mosambikilainen timbila-artisti. Hän sai yhtyeineen suosiota myös Mosambikin ulkopuolella ja lienee kansainvälisesti tunnetuin timbila-muusikko.

## Lähteet
Unix-työkaluohjelmat

**[[Unix]]-työkaluohjelmat** on määritelty IEEE:n and The Open Groupin standardin IEEE Std 1003.1 (POSIX) osassa "Shell & Utilities".

Alkuperäinen AT&T Version 1 UNIX sisälsi 60 komentoa: ar, as, b, bas, bcd, boot, cat, chdir, check, chmod, chown, cmp, cp, date, db, dbppt, dc, df, dsw, dtf, du, ed, find, for, form, hup, lbppt, ld, ln, ls, mail, mesg, mkdir, mkfs, mount, mv, nm, od, pr, rew, rkd, rkf, rkl, rm, rmdir, roff, sdate, sh, stat, strip, su, sum, tap, tm, tty, type, un, wc, who ja write.

BSD- ja System V -haaroista periytyvät käyttöjärjestelmät ovat eronneet useissa kohdin ennen POSIX-standardia.

GNU-projekti toteuttaa useita komentoja POSIX-yhteensopivalla tavalla sekä voi sisältää eroja alkuperäiseen AT&T-versioon nähden.

Seuraavat komennot toteutetaan usein komentotulkin sisäisinä:
alias, bg, cd, command, false, fc, fg, getopts, jobs, kill, newgrp, pwd, read, true, umask, unalias, wait.

## Lähteet

* http://www.opengroup.org/onlinepubs/009695399/
* SunOS manuaalisivut.

## Kirjallisuutta
* 

## Aiheesta muualla

* Rosetta Stone - käyttöjärjestelmien ja niiden komentojen vertailuja
Tunisian dinaari

**Tunisian dinaari** () on Tunisian rahayksikkö. Sen kansainvälinen valuuttakoodi (ISO 4217) on **TND**. Se on suljettu valuutta, eli rahaa ei saa kuljettaa ulos maasta ja sitä voi vaihtaa itselleen vain Tunisiassa. Tunisian dinaarin kurssi on kiinteä ja palkkion periminen vaihdosta on kiellettyä. Yksi Tunisian dinaari vastaa n. 0,31:tä euroa. Tunisian dinaari jakautuu 1000 *millimiin* ().

## Setelit

## Lähteet

## Aiheesta muualla
Eduardo Durão

**Eduardo Durão** on mosambikilainen timbila-muusikko. Durãon ja hänen yhtyeensä musiikki on saanut suosiota myös Mosambikin ulkopuolella.

Vuonna 2002 Eero Koivistoinen tuotti Naxos-merkille CD:n Eduardo Durao Timbila Ensemblen musiikkia.

## Lähteet
Pyramidi (geometria)

**Pyramidi** on geometrinen kappale. Se on kartio, jonka pohja on monikulmio.

## Erilaisia pyramideja

Määritelmästä seuraa, että pyramidi on monitahokas, jonka sivutahkot ovat kolmioita. Kaikille sivutahkoille yhteinen kärki on nimeltään pyramidin *huippu*. Huipun ja pohjan etäisyyttä kutsutaan pyramidin korkeudeksi. 

Jos pyramidin huipun ja pohjan keskipisteen yhdysjana on kohtisuorassa pohjaa vasten, pyramidin sanotaan olevan *suora*. Suora pyramidi, jonka pohja on säännöllinen monikulmio, on *säännöllinen*. Säännöllinen pyramidi, jonka pohja ja sivutahkot ovat tasasivuisia kolmioita, on nimeltään (säännöllinen) tetraedri.

Jos kaksi pyramidia, joiden pohjana on sama monitahokas, yhdistetään pohjat vastakkain, saadaan kaksoispyramidi eli bipyramidi.

Pyramideja luokitellaan usein myös sivutahkojen lukumäärän perusteella. Esimerkiksi kolmisivuisella pyramidilla on kolme sivutahkoa, nelisivuisella neljä ja niin edelleen. Egyptin hautapyramidit olivat nelisivuisia, tetraedri taas on kolmisivuinen.

## Pinta-ala ja tilavuus

Pyramidin pinta-ala saadaan laskemalla pohjan ja sivutahkojen alat yhteen. Koska monikulmiona pohja voidaan jakaa kolmioiksi ja myös sivutahkot ovat kolmioita, palautuu tehtävä kolmioiden pinta-alan laskemiseen.

Pyramidi on kartion erikoistapaus, joten sen tilavuus voidaan laskea kaavalla V = \frac{1}{3} Ah. Tässä A on pohjan pinta-ala ja h on pyramidin korkeus.
Marduk (yhtye)

**Marduk** on ruotsalainen black metal -yhtye. Mardukin sanoitusten pääaiheita ovat satanismi, kuolema ja sota.

## Historia

Morgan Steinmeyer Håkansson perusti Mardukin vuonna 1990 Norrköpingissä, Ruotsissa. Vuonna 1991 Marduk julkaisi kolme kappaletta sisältäneen *Fuck Me Jesus* -demon. Vuonna 1992 ilmestyi Mardukin ensimmäinen albumi *Dark Endless*, ja yhtye aloitti keikkailun Ruotsissa saatuaan vahvan fanipohjan. Vuonna 1994 Marduk aloitti keikkailun muualla Euroopassa, ja 1995 yhtyeellä oli ensimmäinen keikka Pohjois-Amerikassa, Méxicossa.

Vuonna 2000 Marduk siirtyi nykyiselle levy-yhtiölleen Blooddawn Productionsin. Vuonna 2004 Marduk julkaisi yhdeksännen studioalbuminsa *Plague Angel*, joka teki läpimurron Euroopassa ja myöhemmin Yhdysvalloissa. Marduk juhlisti 15-vuotista uraansa julkaisemalla live-albumin *Warschau*, jossa on 17 kappaletta Piolen-keikalta vuonna 2005. Marduk on esiintynyt Suomessa muun muassa Lepakossa pääsiäisenä 1999, Tuska Open Air -festivaalilla vuonna 2002 sekä vuoden 2006 Nummirock-festivaaleilla. Mardukin oli määrä esiintyä Firebox Metal Festissä Seinäjoella vuonna 2010, mutta yhtye ei päässyt paikalle Islannin tuhkapilvien vuoksi.

## Jäsenet
* Morgan "Evil" Steinmeyer Håkansson – kitara (1990–)
* Magnus "Devo" Andersson – bassokitara (2004–), kitara (1992–1994)
* Daniel "Mortuus" Rostén – laulu (2004–)
* Fredrik Widigs – rummut (2013–2019)
* Simon Schilling - rummut (2019–)

### Entiset jäsenet
* Rikard Kalm – bassokitara (1990–1992)
* Andreas Axelsson – laulu (1990–1993)
* Joakim Göthberg (Af Gravf) – rummut (1990–1993), laulu (1993–1995)
* B. War (Roger "Bogge" Svensson) – bassokitara (1992–2004)
* Fredrik "Froding" Andersson – rummut (1993–2002)
* Kim Osara – kitara (1995–1996)
* Erik "Legion" Hagstedt – laulu (1995–2003)
* Emil Dragutinovic – rummut (2002–2006)
* Lars Brodesson – rummut (2006–2013)

### Live-muusikot
* Peter Tägtgren – kitara (1997)
* Fredrik Widigs – rummut (2013)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 

### Livealbumit
* 
* 
* 
* 

### Demot ja EP:t
* 
* 
* 
* 
* 
* 

### Singlet
* 
* 
* 
* 

### DVD:t
* 
* 
* 

## Lähteet

## Aiheesta muualla

*
Kaldealaiset

**Kaldealaiset** ovat seemiläinen kansa pohjoisessa Irakissa ja eteläisessä Turkissa, saman alueen assyrialaisten sukulaiskansa. Historiallisesti he ovat keskittyneet Irakissa Mosulin lähellä sijaitsevan *[[Tel Keppe]]n* (tai *Tal Kayf*) kylän ympärille. Alkuperäisten Mesopotamian asukkaiden jälkeläisinä he ovat islamilaisuutta vanhempi kulttuuri islamilaisella alueella. He puhuvat muinaiseen aramean kieleen perustuvaa kieltä, jonka merkistö on lähellä hepreaa ja arabiaa.

## Kaldealaiset muinaisessa Babyloniassa
Kaldealaiset asettuivat eteläiseen Mesopotamiaan joskus välillä 1000–500 eaa. vaeltaen alueelle Arabiasta. Heidän kielensä oli aramea.  Heidän asuma-alueensa oli huomattavasti etelään aramealaisten asuinalueesta. Jotkut babylonian Assyrian vasallikuninkaat olivat 900–700 eaa. kaldealaisia. Kovin kapinallinen oli Marduk-apal-iddina II, joka välillä kaappasi vallan, välillä pakeni etelän suoalueille. Lopulta tähän hermostuen Sanherib hävitti Babylonin. Babylonian 6. vuosisadan eaa. 11. dynastiaa sanotaan "kaldealaiseksi dynastiaksi". Roomalaiset sanoivat kaldealaisiksi Babyloniasta tulleita astrologeja ja matemaatikkoja.

## Katso myös
*Aramealaiset
*Babylonia
*Kaldea

## Aiheesta muualla
*Jewish Encyclopedia: Chaldea
*Encyclopedia Britannica: Chaldea
*Study Light: Kasidy
Plasmidi

**Plasmidi** on kromosomin ulkopuolella solulimassa sijaitseva ja itsenäisesti kahdentuva rengasmainen DNA-molekyyli, jonka sisältämät geenit eivät ole eliölle välttämättömiä. Plasmideja on bakteereilla ja hiivoilla. Plasmidien koko on suurimmillaan noin 400 000 emäsparia (bp). Yhdessä solussa voi olla samasta plasmidista 1–500 kopiota. Termiä ”plasmidi” käytti ensimmäisenä yhdysvaltalainen molekyylibiologi Joshua Lederberg vuonna 1952.

Vaikka plasmidit eivät ole välttämättömiä normaalioloissa elävälle organismille, niistä voi kuitenkin olla etua sen ympäristön muuttuessa. Plasmidit voivat sisältää esimerkiksi antibioottiresistenttejä geenejä tai geenejä, jotka mahdollistavat solun rakennusaineiden syntetisoimisen erilaisista lähtöaineista.

Jokainen plasmidi sisältää ainakin yhden DNA-sekvenssin, jossa on replikaation aloituskohta eli ORI-alue (). Tämä mahdollistaa plasmidi-DNA:n kahdentumisen itsenäisesti kromosomaalisesta DNA:sta. Suurimmalla osalla bakteereista plasmidit ovat rengasmaisia, mutta myös lineaarisia plasmideja tiedetään.

Plasmideja käytetään hyödyksi geenitekniikassa ja yhdistelmä-DNA-tekniikassa.

## Vektorit
Geenitekniikassa käytettyjä plasmideja kutsutaan vektoreiksi. Niitä käytetään kuljettamaan geenejä organismista toiseen ja yleensä ne sisältävät jonkin geenimerkin, jonka avulla voidaan plasmidin sisältävät solut seuloa muista. Monissa vektoreissa on myös ns. polylinkkeri tai multikloonauskohta (, MCS). MCS on lyhyt alue, joka sisältää joitakin yleisesti käytettyjä restriktiokohtia. Tämä mahdollistaa DNA-fragmenttien helpon lisäämisen restriktiokohtaan restriktio- ja ligaasientsyymien avulla.

## Lähteet
*
## Viitteet

## Aiheesta muualla
Pyramidi

**Pyramidi** (< kreik. *pyramis*) on maasta tai kivestä tehty ylöspäin kapeneva, geometrisen pyramidin muotoinen suuri rakennelma. Muinaiset kansat rakensivat pyramideja haudoiksi ja temppeleiksi. Egyptin pyramidit, joista suurin on Kheopsin pyramidi, ovat hautoja. Kaksoisvirtainmaan pyramidit eli zikkuratit ovat porraspyramideja, joissa on monia kerroksia. Tunnetuin lienee Urin zikkurat. Monet esikolumbiaaniset kulttuurit Etelä- ja Keski-Amerikassa rakensivat pyramideja, vaikkeivät hautamonumenteiksi.

## Egyptin pyramidit

Egyptissä on yli 130 pyramidia. Ne toimivat faaraoiden hautoina.

Egyptin pyramidien ajatus lienee ollut tasoitettu porraspyramidi. Ensimmäiset Egyptin haudat olivat matalia kumpuja. Myöhemmin haudoista tehtiin suorakaiteen muotoisia. Kun useita suorakaiteen muotoisia mastaba-hautoja pinottiin päällekkäin, saatiin pyramidi.

Egyptin pyramidien rakennustavasta on monia teorioita, mutta siitä ei ole varmaa tietoa, miten ne on rakennettu. Nykykäsityksen mukaan pyramidit rakennettiin palkkatyövoimalla, ei orjatyöllä.

## Muut vanhan maailman pyramidit
Sumerilaiset rakensivat Etelä-Mesopotamiassa temppelinsä matalille tasanteille. Kun uusia temppeleitä rakennettiin vanhojen päälle, tasanteet kasvoivat korkeutta. Näin syntyivät zikkuratit. Kun tasanteet kasvoivat suuriksi, ne pengerrettiin ja syntyi porraspyramidi. Assyrialaiset rakensivat Pohjois-Mesopotamiaan jumaltensa kunniaksi suuria zikkurateja kuten sumerilaisetkin. Myös babylonialaiset omaksuivat sumerilaisilta zikkuratit.

Nubialaiset omaksuivat egyptiläisiltä hautaustavat ja pystyttivät jyrkkäsivuisia pyramideja. Pyramidinmuotoisia suuria rakennuksia on myös esimerkiksi Jaavalla ja Burmassa.

2020-luvulla on löydetty Gunung Padangista Länsi-Jaavalta Indonesiasta haudattu esihistoriallinen pyramidi. Alueen vanhin rakennelma on ollut laavasta koostunut kukkula, joka on veistetty muotoonsa ja sitten arkkitehtonisesti verhoiltu viimeisen jääkauden aikana vuosien 25 000 &ndash; 14 000 eaa. välillä.

## Amerikan pyramidit

Amerikassa ensimmäiset pyramidit rakennettiin Keski-Amerikassa ja Etelä-Amerikan luoteisosassa. Sen jälkeen pyramidien rakennustaito levisi myös Pohjois-Amerikkaan.

Mayat ja muut keskiamerikkalaiset kansat rakensivat porraspyramideja. Pyramidien huipulla oli temppeli, jonne johti veistoksin ja kaiverruksin koristellut portaat. Mayat maalasivat pyramidinsa joskus punaiseksi, sillä punainen oli heille uskonnollisesti tärkeä väri. Kuninkaat haudattiin joskus pyramidin sisälle.

Asteekkien pääkaupungissa Tenochtitlánissa oli suuri pyramiditemppeli, jossa asteekit järjestivät tärkeimmät uskonnolliset seremoniansa kuten ihmisuhrit.

Etelä-Amerikassa mochicat, chavinit, nazcat, chimut ja inkat rakensivat tasahuippuisia porraspyramideja ja kumpuja.

## Nykyajan pyramideja

Nykyajan tunnetuimpia pyramideja ovat esimerkiksi Louvren pyramidi ja tuntemattoman sotilaan muistomerkki Kairossa.

## Katso myös
* Bosnian pyramidit
* Kiinan pyramidit
* Cestiuksen pyramidi

## Lähteet
* 
### Viitteet

## Aiheesta muualla

* Guardians Egypt
* Egyptology resources
Tähtikartta

**Tähtikartta** tai **tähtikartasto** on kartta tähtitaivaasta.

Koska tähtikartta kuvaa katsojan yläpuolista taivasta, ilmansuunnat itä ja länsi esitetään tähtikartassa päinvastoin kuin tavallisessa kartassa.

Tähtikartassa erikokoiset pisteet kuvaavat taivaalla näkyviä kohteita, joita ovat aurinkokuntamme planeetat, kaukaisemmat tähdet, galaksit ja niin edelleen. Suurempi piste ei tarkoita sitä, että kohde todella näkyisi suurempana tai se olisi fyysisesti suurempi, vaan kohde on kirkkaampi (vrt. magnitudi).

Tähtikarttaan liitetään koordinaatit ja kellonaika, jotka kertovat, missä kohtaa maapalloa tähtitaivas on kartan mukainen. Tähtikartan koordinaatit ovat yleensä rektaskensio ja deklinaatio.

Karttaan merkitään yleensä tähdistöt yhdistämällä samaan tähdistöön kuuluvat tähdet viivoin, kuten Orionin tähdistön tähtikuvio. Koska tähdistöt ovat yleensä saaneet nimensä eläinten tai mytologisten henkilöiden mukaan, on vanhoissa tähtikartoissa usein esiintynyt myös näiden kuvia.

Kartassa voi myös olla muita viivoja, kuten ekliptika, taivaanekvaattori, ja karttatyypistä riippuen myös horisontti.

Jos jokin kappale, esimerkiksi Saturnus on tähtikartassa reunalla, niin se on horisontissa, mutta jos se on keskellä, se näkyy suoraan yläpuolella.

## Katso myös
* Planisfääri

## Kirjallisuutta
* 
* 

## Aiheesta muualla

* Ursan tähtikartta
Magnitudi

**Magnitudilla** (, suuruus tai koko) tarkoitetaan jonkin suureen suuruusluokkaa. 

Tarkemmin:
* Tähtitieteessä magnitudilla tarkoitetaan taivaankappaleiden absoluuttista tai näennäistä kirkkautta.
* Matematiikassa objektin magnitudi on ei-negatiivinen reaaliluku, joka yksinkertaisesti on sen pituus.
* Seismologiassa magnitudi tarkoittaa maanjäristyksessä vapautunutta energiamäärää. Siihen liittyviä käsitteitä ovat myös Richterin asteikko ja momenttimagnitudi
Cp

**Cp** tarkoittaa seuraavia:

* 
* 
* 
* CP-vamma, CP, engl. *cerebral palsy*, liikesuorituksia vaikeuttava aivovaurio
* cp, Unixin työkaluohjelma tiedostojen kopiointiin
* vertaa, cp., engl. *compare*, viittaus toiseen tekstiin tai toiseen kohtaan samassa tekstissä
* Keskustapuolue, CP, ruotsiksi *Centerpartiet*, ruotsalainen puolue
* Canadian Press, CP, kanadalainen uutistoimisto
* rahtauskirja, C/P, englannin sanoista *charter party*, rahtitavaraa seuraava asiakirja
* Club Penguin, CP, verkkopeli
* CP-rikko, CP-symmetrian rikkoutuminen fysiikassa.
Lounas

**Lounas** tarkoittaa seuraavia:
* lounas, ateria
* lounas, ilmansuunta
* ''Lounas'', Porissa vuosina 1886–1892 ilmestynyt sanomalehti
Seismologia

**Seismologia** (kreikan kielestä *seismos*=maanjäristys, *logos*=tieto) eli **maanjäristystiede** on tieteen ala, joka tutkii maanjäristyksiä ja maan läpi kulkevia aaltoliikkeitä. Seismologiaan kuuluu myös vedenalaisten maanjäristysten, tulivuorenpurkausten, mannerlaattojen liikkeiden sekä tsunamien tutkiminen.

Maanjäristykset (ja muu maan liike) aiheuttavat seismisiä aaltoja. Nämä aallot kulkevat kiven läpi, ja mahdollistavat maanalaisten tapahtumien ja muodostumien havaitsemisen.

Yksi ensimmäisistä merkittävistä havainnoista oli se, että maapallon keskusta on nestemäinen. Paineaallot kulkevat maan ytimen läpi, mutta poikittaiset tai mutkittelevat aallot tarvitsevat kiinteää ainetta edetäkseen, joten ne eivät kulje ytimen läpi.

Maaperän piirteiden kartoittamista kutsutaan tarkemmin nimellä seismografia. Räjähdysten aiheuttamia seismisiä aaltoja on käytetty mineraalien ja öljylähteiden löytämiseen kiven sisältä.

## Katso myös

*Maanjäristys
*Geofysiikka
*Seismografi
*Tulivuori
Momenttimagnitudi

**Momenttimagnitudi** on maanjäristyksen voimakkuutta ilmaiseva mittaluku. Momenttimagnitudiasteikon esittivät vuonna 1979 seismologit Thomas C. Hanks ja Hiroo Kanamori. Momenttimagnitudi on United States Geological Surveyn nykyisin kaikille suurille maanjäristyksille käyttämä asteikko.

Seismologit käyttävät sitä määrittämään maanjäristyksestä vapautuvaa energiaa samaan tapaan kuin Richterin asteikkoa.

Momenttimagnitudi M_W määritellään seuraavan yhtälön mukaan:

:M_W = {2 \over 3}(\log_{10} M_0 - 16{,}1),\,

jossa M_0 on seisminen momentti mitattuna dyne-senttimetreinä (dyn·cm = 10&minus;7N·m). SI-yksiköissä yhtälö on seuraavanlainen:

:M_W = {2 \over 3}(\log_{10} M_{0,\mathrm{SI}} - 9{,}1).\,

Vakiot tässä yhtälössä on valittu niin, että asteikko vastaa karkeasti muita asteikkoja, kuten Richterin asteikkoa.

Eräs momenttimagnitudin etu muihin vastaaviin asteikkoihin verrattuna on, ettei se saturoidu eli kyllästy yläpäässä. Toisin sanoen sillä ei ole mitään sellaista arvoa, jonka jälkeen kaikki suuret maanjäristykset saisivat suuruudekseen saman arvon. Tämän vuoksi momenttimagnitudi on nykyään yleisimmin käytetty asteikko suurissa maanjäristyksissä.

USGS ei käytä momenttimagnitudia maanjäristyksissä, joiden suuruus on alle 3,5.

## Energia

Maanjäristyksen energia, *E*, on 1/2000 kertaa momentti, jolloin SI-yksiköissä

:M_W = {2 \over 3}(\log_{10} E_{\mathrm{SI}} - 4{,}8)\,.

Jos energian yksikkönä käytetään megatonneja (Mt), joilla 1 Mt TNT = 4 PJ = 4·1015 J, ylläoleva yhtälö saa muodon:

:M_W = {2 \over 3}(\log_{10} E_{\mathrm{Mt}} + 10{,}8)\,

ja jos energia ilmoitetaan ekvivalentteina megatonneina, (EMt, *equivalent Mt*), energia megatonneina kerrotaan luvulla 1000/15 tutkimusten perusteella, että 1&nbsp;000 tonnia räjähdettä vastaa maanjäristystä magnitudiltaan noin 4. Tällöin yhtälö saa muodon

:M_W = {2 \over 3}(\log_{10} E_{\mathrm{EMt}} + 9)\,.

Tästä yhtälöstä voidaan päätellä, että magnitudiltaan yhtä suurempaan (esimerkiksi 5,0:sta 6,0:aan) maanjäristykseen tarvitaan noin 32-kertainen energiamäärä. Magnitudiltaan 6,0:n maanjäristys vastaisi siis noin 1,1 megatonnia räjähdettä.

## Lähteet

## Aiheesta muualla
* USGS: What is moment magnitude? [Vanhentunut linkki] 
* USGS: Magnitude and intensity [Vanhentunut linkki]
Hallstattin kulttuuri

**Hallstattin kulttuuri** oli rautakautinen eurooppalainen kulttuuri vuosina 1200–475 eaa. Hallstattin ihmiset tai ainakin osa heistä olivat varhaisia kelttejä. Kulttuurin ajallinen seuraaja on La Tènen kulttuuri.

## Hallstattin vaiheet
Hallstattin kausi jaetaan neljään vaiheeseen:
* Hallstatt A ja B, noin 1200–800&nbsp;eaa. myöhäispronssikausi
* Hallstatt C, noin 800–600&nbsp;eaa. hyvin varhainen rautakausi
* Hallstatt D, noin 600–475&nbsp;eaa.

Kaikkein varhaisin Hallstatt-aineisto on saattanut olla muidenkin kuin kelttiläisiä kieliä puhuvien kansojen tuottamaa. Ennen 700-lukua eaa. ei tunnetuissa asutuksissa ole merkkejä kovin mutkikkaista yhteiskunnallisista järjestelmistä.

Hallstatt C -kaudella vuoden 800 jälkeen ylimystö alkoi rakentaa mäkilinnoituksia, ja myös tuon ajan hautakumpujen esinesisältö on vaikuttava. Samalla kaupan volyymi kasvoi. Hallstatt D-kaudella runsaimmat haudat keskittyivät entistä enemmän länteen. Siirtyminen saattoi johtua uuden kreikkalaisen kauppasiirtokunnan perustamisesta Massaliaan (Marseille) 600&nbsp;eaa.

400-luvun alussa eaa. Hallstatt D:n rikkaat ruhtinaskunnat hävisivät, kukkulalinnakkeet hylättiin, ja myös kaupankäynti mullistui. Hiukan pohjoisempana syntynyt La Tènen kulttuuri nousi pian Hallstattin kulttuurin tilalle.

## Kaivaukset
Hallstatt-kulttuurin asuttama alue Itävallassa tuli arkeologisesti tunnetuksi Pohjois-Itävallan Hallstattin hautalöydöistä 1800-luvun puolivälissä.

## Lähteet
* Angus Konstam, *Historical atlas of the celtic world*, Checkmark Books New York 2001, **
* 
### Viitteet

## Aiheesta muualla
Tom Hanks (seismologi)

**Thomas C. Hanks** (29. marraskuuta 1944 – 5. maaliskuuta 2024) oli yhdysvaltalainen seismologi, joka suositteli vuonna 1979 yhdessä Caltechin professori Hiroo Kanamorin kanssa  momenttimagnitudin käyttöä Richter-asteikon sijasta. Hän työskenteli US Geological Survey:ssä (USGS).

## Lähteet

## Aiheesta muualla
* Robert E. Wallice Earthquake. (Sisältää kuvan Tom Hanksista)
Taivaankappale

**Taivaankappaleet** ovat yksittäisiä maailmankaikkeuden kappaleita, jotka ovat tähtitieteessä tutkittavia kohteita. Niitä ovat esimerkiksi tähdet, mukaan luettuna oma Aurinkomme, kuut, planeetat, kääpiöplaneetat, asteroidit, transneptuniset kohteet, komeetat, meteoroidit, meteorit ja maahan asti päätyvät  meteoriitit. Taivaankappaleita ovat myös ns. kompaktit tähdet, valkoiset kääpiöt, neutronitähdet eli pulsarit ja mustat aukot. Periaatteessa taivaankappaleita ovat kaikki maailmankaikkeuden aineelliset kappaleet, lukuun ottamatta tähtienvälisessä avaruudessa harhailevia atomeja ja pölyhiukkasia, äärimmäisen harvaa ainetta.

Taivaankappaleista koostuvia avaruuden erillisiä ryhmiä ovat muun muassa galaksit, pallomaiset tähtijoukot, tähtijärjestelmät, kuten oma Aurinkokuntamme, sekä meteoriparvet. Galaksit ovat syntyneet aineen tiivistyessä maailmankaikkeudessa. Alkuräjähdyksen jälkeen ensimmäiset galaksit alkoivat muodostua painovoiman vaikutuksen myötä. Tähtijoukot eli tähdistöt ovat useiden tähtien muodostamia ryhmiä, jotka muodostavat tähtitaivaalla erilaisia kuvioita. Tähdet ovat syntyneet tähtien välissä olevasta aineesta, tähtisumusta sen sisältämän kaasun ja pölyn tiivistyessä. Tähtien eli aurinkokuntien syntymisen yhteydessä syntyvät myös niitä kiertävät planeetat. Planeettoja on kahta tyyppiä, joista toinen on pienemmät kiinteäkuoriset planeetat ja jättiläisplaneetat, jotka koostuvat kaasusta. Lisäksi aurinkokunnat sisältävät kivilohkarieta, jotka ovat asteroideja, komeettoja, jotka koostuvat enimmäkseen jäästä ja jotka ohittaessaan auringon jättävät jälkeenä pyrstön sekä meteoteja, jotka ovat kivisirpaleita, jotka ovat syntyneet komeettojen törmätessä toisiin taivaankappaleisiin. 

## Lähteet

 
## Aiheesta muualla
Heksa

**Heksa** on kreikan kielen lukusana 6.  Sitä käytetään muissakin kielissä seuraavissa merkityksissä:
* Heksadesimaalijärjestelmä
* heksa, lukua 6 tarkoittava etuliite useissa tieteellisissä termeissä, muun muassa kemiallisten yhdisteiden nimissä
* Kuusikulmio
Kaltiainen

**Kaltiaiset** ovat vehnä- ja ruisjauhoista, vedestä ja suolasta valmistettuja leipäsiä, jotka paistetaan paistinpannussa tai nuotiossa kuumennetulla kivellä. Tikun nokassa paistettuina niistä muotoutuu kuppi, jota voi käyttää ruoka-astiana ennen kuin se syödään. Kaltiaiset tarjoillaan tavallisesti voin tai munavoin kera.

## Lähteet
Celestinus III

Paavi **Celestinus III** (s. n. 1106 – 8. tammikuuta 1198) oli paavina 10. huhtikuuta 1191 – 8. tammikuuta 1198. Hänen oikea nimensä oli **Giacinto Bobone Orsini** ja hän syntyi aateliseen Orsinin sukuun. Paaviksi tullessaan hän oli vain diakoni. Hänet vihittiin papiksi 13. maaliskuuta 1191. Celestinus kuoli kupan aiheuttamiin komplikaatioihin ja hänet on haudattu Lateraanikirkkoon.

Celestinus kruunasi Henrik VI:n keisariksi päivä paaviksi valitsemisen jälkeen. Myöhemmin Celestinus julisti Henrikin pannaan, koska tämä piti Rikhard Leijonamieltä vangittuna oikeudettomasti. Vuonna 1192 hän vahvisti saksalaisen ritarikunnan säännöt. Hän olisi eronnut paavin virasta ja hän ehdotti itselleen seuraajaa juuri ennen kuolemaansa, mutta kardinaalit eivät sallineet hänen tehdä sitä.

## Lähteet
*

### Viitteet

## Aiheesta muualla
Aleksanteri III (täsmennyssivu)

**Aleksanteri III** on ollut muun muassa seuraavien hallitsijoiden nimi:

* Aleksanteri III Suuri, Makedonian kuningas 336–323 eaa.
* Aleksanteri III, Bysantin keisari 912–913
* Aleksanteri III, paavi 1159–1181
* Aleksanteri III, Skotlannin kuningas 1249–1286
* Aleksanteri III, Venäjän keisari 1881–1894.
Sanikkaiset

**Sanikkaiset** (Pteridophyta) ovat siemenkasvien ohella toinen putkilokasvien alakuntaan kuuluvista kaarista. Sanikkaiset ovat vanhimpia ja kehitystasoltaan matalimpia putkilokasveja. Ensimmäiset sanikkaiset olivat kortteita ja liekoja, jotka ilmestyivät devonikauden alussa noin 400 miljoonaa vuotta sitten. Niillä ei ole kukkia, mutta lieoilla ja kortteilla on kukintoa muistuttava itiötähkä. Kivihiilikauden kasvistosta valtaosa muodostui sanikkaisista ja kivihiili koostuu lähinnä niiden jäänteistä.

Sanikkaiset ovat itiökasveja. Niillä on selvä sukupolvenvuorottelu; suvullinen polvi on haploidinen *[[alkeisvarsikko]]*, pieni vihertävä levy, joka kiinnittyy alustaansa juurtumahapsillaan. Sen pinnalla ovat siittiö- ja munasolupesäkkeet. Siittiöt uivat alkeisvarsikon pinnalla kosteuden turvin munasolujen luo, ja hedelmöittyneestä munasolusta kehittyy varsinainen sanikkainen. Se tuottaa aikanaan itiöitä, joista kasvaa suvuttomasti uusia alkeisvarsikkoja.

## Luokittelu

Sanikkaisia pidetään taksonomisesti epäyhtenäisenä ryhmänä. Sanikkaisiksi kutsutut kasvit, liekomaiset, kortteet ja saniaiset, jaetaan kuuteen luokkaan: 
* Lycopodiopsida
* Isoetopsida
* Psilotopsida
* Equisetopsida
* Marattiopsida
* Pteridopsida (Polypodiopsida)

Saniaisia ja kortteita on aiemmin pidetty erillisinä ryhminä, mutta esitetyssä luokituksessa kortteet sijoittuvat saniaisten sisälle käärmeenkielisaniaisten ja varsinaisten saniaisten ryhmien väliin. Marattiopsida-luokkaa lukuun ottamatta kaikkien luokkien kasveja esiintyy myös Suomessa.

### Vaihtoehtoinen luokittelu
Aiemmin sanikkaiset on jaettu alakaariin:
* Saniaiset (Pteridophytina), yli 10 000 lajia
* Haarusanikkaiset (Psilophytina), 14–15 lajia
* Liekomaiset (Lycopodiophytina), 1 323 lajia
* Kortemaiset (Sphenophytina), 16 lajia
Ryhmiä on pidetty myös itsenäisinä kaarina, jolloin niiden tieteellisen nimen päätteenä on *-phyta*.

## Sanikkaisheimoja ja -sukuja
Tässä esitetään sanikkaisten luokista, lahkoista, heimoista ja suvuista epätäydellinen katsaus, joka sisältää kaikki Pohjoismaissa esiintyvät sanikkaiset. (suomenkieliset nimet )

## Katso myös
* Luettelo Suomen sanikkaisista

## Lähteet
Etyyni

**Etyyni** eli **asetyleeni** on alkyynien luokkaan kuuluva orgaaninen yhdiste, jonka kemiallinen kaava on C2H2. Asetyleenin löysi Edmund Davy vuonna 1836.

Etyyni on normaaliolosuhteissa väritön ja erittäin tulenarka kaasu, jolla on miellyttävä makea tuoksu. Jos kaasu kuitenkin valmistetaan käyttämällä kalsiumkarbidia, hajusta tulee epäpuhtauksien takia terävän valkosipulimainen. Yhdiste voi räjähtää erittäin suurella voimalla – hajoten hiileksi ja vedyksi, jos kaasun paine ylittää 1&nbsp;850&nbsp;kPa. Suurin osa asetyleenin energiasta on hiilten välisessä kolmoissidoksessa.

Etyyniä käytetään muun muassa hitsauksessa ja polttoleikkauksessa. Puhtaassa hapessa poltettuna se voi saavuttaa jopa 3&nbsp;000&nbsp;°C:n lämpötilan. Etyyniä säilytetään ja kuljetetaan imeytettynä asetoniin. Asetoni kykenee sitomaan itseensä yli 25-kertaisen tilavuutensa verran asetyleeniä.

Etyyniä voi myös liueta vähäisessä määrin veteen. 25&nbsp;°C:n lämpötilassa liukoisuus on 1&nbsp;085 milligrammaa litraa kohden.

## Lähteet

## Aiheesta muualla

*
*OVA-ohje: Asetyleeni
Bruno Maderna

**Bruno Maderna** (21. huhtikuuta 1920 – 13. marraskuuta 1973) oli italialainen säveltäjä ja kapellimestari.

Venetsiassa syntynyt Maderna, syntymänimeltään Bruno Grossato, oli lapsena viulunsoiton ihmelapsi. Orkesteria hän pääsi johtamaan jo 12-vuotiaana. Hän otti myöhemmin äitinsä sukunimen. Maderna perusti yhdessä Luciano Berion kanssa RAI:n (Radiotelevisione Italiana) *Studio di Fonologia Musicalen* vuonna 1955. Hän on säveltänyt muun muassa teoksen *Hyperion*.
 
## Lähteet

## Aiheesta muualla
Etelä-Karpaatit

**Etelä-Karpaatit**  tai **Transilvanian Alpit**  on Karpaattien vuoriston osa Romaniassa, Itä-Euroopassa. Vuoristo erottaa Transilvanian pohjoisessa Etelä-Romanian Valakiasta. Etelä-Karpaatit on Tatran jälkeen Karpaattien toiseksi korkein vuoristoalue.  

## Etelä-Karpaattien huippuja
Korkeimmat huiput ovat:
* Moldoveanu, 2&nbsp;544 metriä – Făgărașvuoristossa
* Negoiu, 2&nbsp;535 metriä – Făgăraşvuoristossa
* Parângu Mare, 2&nbsp;519 metriä – Parâng-vuoristossa
* Peleaga, 2&nbsp;509 metriä – Retezat-vuoristossa
* Omu 2&nbsp;507 metriä – Bucegi-vuoristossa

## Lähteet

## Aiheesta muualla
Metalliteollisuus

**Metalliteollisuus** tarkoittaa metalleja jalostavia ja metallituotteita tuottavia tuotannollisen teollisuuden sektoreita, joihin lukeutuvat muun muassa perusmetalliteollisuus, autoteollisuus, koneteollisuus ja lentokoneteollisuus.

Sanalla "metalliteollisuus" voidaan tarkoittaa myös Teknologiateollisuus ry:tä (ent. *Metalliteollisuuden keskusliitto ry*), joka on metalli- ja elektroniikkateollisuuden alojen suomalainen työnantajaliitto.

## Historiaa

Metalliteollisuus alkoi Suomessa 1600-luvulla ruukkiteollisuutena, johon kuului metallien perusteollisuutta ja metallituotteiden valmistamista. Teollistumisen alettua 1800-luvulla syntyi koneteollisuus ja ruukkien yhteyteen perustettiin konepajoja, joiden tuotteina oli esimerkiksi rautatiekalustoa, laivoja ja erilaisia koneita. Konepajat ja telakat syrjäyttivät ruukit 1900-luvun vaihteessa.

## Katso myös
* Metallurgia
* Suomen metalliteollisuus

## Lähteet

## Aiheesta muualla
* Tekniikka & Talous: Metalliteollisuus keskittyy seutukaupunkeihin 
* Tekniska museet: Metallbearbetning
Etydi

**Etydi** on sävellys, jonka tarkoituksena on johonkin erityiseen soittotekniseen keinoon perehdyttäminen ja sen harjoittaminen. Siksi ne ovat usein vain yhdelle soittimelle sävellettyjä ja niiden vaikeus piilee yleensä instrumentin soittoon vaaditussa teknisessä osaamisessa.

Kaikesta huolimatta etydit ovat myös suosittuja konserttikappaleita, sillä niiden esittäminen tuo niihin lisävaikeutta sekä motivoi harjoittelemaan niitä. Erikseen on vielä sävelletty erityisiä konserttietydejä, joissa musiikillinen puoli korostuu.

*Kuuluisia pianoetydikokoelmia:
**Chopinin Etydit op. 10, 25 ja "Trois Nouvelles Études", yhteensä 27 kpl
**Lisztin 6 Paganini-etydiä, Transsendenttiset etydit (12 kpl) sekä kaksi Konserttietydiä
**Czernyn 500 etydiä pianolle
**Rahmaninovin Etydimaalauksia
Damaskiteräs

**Damaskiteräs** on juovikas teräslaji, joka kehitettiin Lähi-idässä miekkojen ja veitsien valmistamiseen. Damaskiteräksen nimi johtuu syyrialaisesta Damaskoksen kaupungista.

Damaskiteräs valmistetaan damaskoimalla (, ) eli teräs tai rauta tehdään pinnaltaan juomuiseksi ja juovikkaaksi. Menettelytapa on saanut nimensä Damaskosksen kaupungin mukaan. Siellä sitä käytettiin kuuluisien Damaskon-miekkojen valmistuksessa. Euroopassa jäljitellään menettelytapaa siten, että keitetään (eli ajohitsataan) yhteen hienoja teräs- ja rautalankoja, jotka ruuvipuristimessa väännetään kierteelle, katkotaan neljään tai useampaan osaan ja keitetään uudelleen yhteen. Käsittely toistetaan useaan kertaan. Niin sanottua mosaiikkidamaskia valmistettaessa paloitellaan edellä mainitut kierteet vieläkin pienemmiksi, keitetään yhteen ja taotaan.

Damaskoinniksi on myös ruvettu nimittämään sitä menettelyä, että juovikkaat kuviot eli damaski valmistetaan teräkselle siten, että sille sivellään ohut vahakerros, johon piirretyt damaskikuviot syövytetään hapoilla teräksen pintaan. Prechtin mukaan damaskoidaan taasen rautaa platinalla siten, että ohuiden teräs- tai rautalevyjen ympäri kierretään platinalankaa, levyt asetetaan päällekkäin ja kiedotaan yhteen platinalankaa vahvemmalla teräslangalla, mutta niin tiheään, että teräslanka tekee yhtenäisen pinnan. Täten saatu tukku keitetään yhteen ja muotoillaan kulloinkin kyseessä olevaksi esineeksi. Esineen sinistetyllä tai ruskeutetulla pinnalla esiintyy tällöin valkea platinadamaski.

## Lähteet

*  
*  

### Viitteet
La Tènen kulttuuri

**La Tènen kulttuuri** oli Euroopassa noin vuosina 500 eaa. – 50 eaa. vaikuttanut rautakautinen kulttuuri, jolla lienee ollut vahva yhteys kelttiläistä kieltä puhuneisiin väestöihin. Kaikki La Tènen piirissä eläneet ihmiset eivät kuitenkaan ehkä olleet kelttejä, eivätkä kaikki keltit kuuluneet La Tènen kulttuurin alueeseen.

La Tènen kulttuuria edelsi Hallstattin kulttuuri, joka alkoi muuttua La Tènen kulttuuriksi vuoden 500 eaa. jälkeen. La Tènen ydinalue kattoi 400-luvulla eaa. Itä-Ranskan, Etelä-Saksan, Itävallan ja Sveitsin, mistä se levisi muualle Eurooppaan kuten Britteinsaarille, Pojoen laaksoon ja Keski-Turkkiin. La Tènen keltit hyökkäilivät Välimeren alueen korkeakulttuurien kimppuun ryöstäen Rooman 390 eaa. ja kreikkalaisen Delfoin 279 eaa. Iberian niemimaan keltiberit eivät kuitenkaan edustaneet La Tènen kulttuuria kuten muut mannerkelttiläiset kansat. Heidän kelttiläinen kielensäkin katosi jo varhain roomalaisvalloituksen myötä ensimmäisellä vuosisadalla eaa.

La Tènen kulttuuri on saanut nimensä Sveitsissä Neuchâtelinjärven pohjoispäässä nykyisen La Tènen kunnan alueella vuonna 1857 tehtyjen löytöjen perusteella. Arkeologi Hans Hildebrand esitti 1872, että löydöt olivat peräisin esiroomalaiselta aikakaudelta ja myöhemmältä ajalta kuin aiemmin löydetty Hallstattin kulttuuri. Alueelta löydettiin vuoteen 1917 jatkuneissa kaivauksissa kaikkiaan 166 miekkaa, 269 keihäänkärkeä, 29 kilpeä, 382 solkea sekä monenlaisia muita esineitä ja työkaluja.

La Tènen kulttuuria edeltänyt Hallstattin taide koostui yksinkertaisista geometrisista kuvioista kuten suorista ja sahalaitaisista raidoista ja ympyröistä. Ihmishahmot olivat hyvin karkein reunaviivoin kuvattuja. La Tène -kulttuurin taide oli hienostuneempaa, ja muilta kansoilta saaduista vaikutteista kehitettiin omaleimaista tyyliä. Kuviot muuttuivat monipuolisemmiksi, ja etenkin kaarevia muotoja suosittiin. Ihmis- ja eläinkasvoja keltit kaiversivat etenkin viinikannujen kahvoihin.

## Museoita
La Tènen kulttuuria esitellään muun muassa La Tènen lähellä Hauterivessä sijaitsevassa Neuchâtelin kantonin arkeologisessa museossa, Latèniumissa.

## Lähteet
* 
* 
* 

### Viitteet
Another Hostile Takeover

**Another Hostile Takeover** on rock-yhtye Hanoi Rocksin yhdeksäs albumi. Se ilmestyi 30. maaliskuuta 2005 ja nousi ilmestymisviikollaan Suomen albumilistan sijalle 5 sekä Japanin albumilistan sijalle 13.

Levy oli yhtyeen toinen sen jälkeen, kun se vuonna 2002 perustettiin uudelleen. Useat arvostelijat pitivät sitä parempana kuin edellistä albumia Twelve Shots on the Rocks (2002).

Pian albumin ilmestyttyä Hanoi Rocks herätti huomiota erikoisella markkinointitempauksella. 15. huhtikuuta 2005 yhtye esitti *Another Hostile Takeoverin* kappaleita Stockmannin tavaratalon aurinkokatoksella Helsingin keskustassa. Kappaleen Center of My Universe lopussa kuullaan myös Michael Monroen isän, Yleisradion entisen pääkuuluttajan Pentti Fagerholmin ääntä.

## Kappaleluettelo
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Levyllä soittavat
*Michael Monroe - laulu, sähkökitara, saksofoni, huuliharppu, bassokitara, rummut (vain joissain kappaleissa)
*Andy McCoy - sähkökitara, mandoliini, akustinen kitara, 12-kielinen kitara, taustalaulu
*Conny Bloom - sähkökitara, taustalaulu
*Andy "A.C" Christell - bassokitara
*Lacu - Rummut
muita levyn teossa mukana olleita:
*Timpa Laine 	
*DJ Alimo 	
*DJ Control 	
*Jan Pethman 	
*Erja Lyytinen

## Arvostelut
* Allmusic: 
* Imperiumi: 6/10

## Lähteet
Rheinland-Pfalz

**Rheinland-Pfalz** (vanha suomennos *Reininmaa-Pfalz*)  on Saksan osavaltio maan lounaisosassa. Pohjoisessa se rajoittuu Nordrhein-Westfaleniin, idässä Hesseniin, kaakossa Baden-Württembergiin ja lounaassa Saarlandiin. Lisäksi lännessä Luxemburgin, luoteessa Belgian, sekä etelässä Ranskan valtioihin. Osavaltion pinta-ala on 19&nbsp;847&nbsp;km² ja siellä on 4,06 miljoonaa asukasta. Pääkaupunki on Mainz (193&nbsp;955 asukasta), muita suuria kaupunkeja Ludwigshafen (167&nbsp;410), Koblenz (107&nbsp;064), Trier (100&nbsp;234) ja Kaiserslautern (99&nbsp;469).

Rein muodostaa rajan Baden-Württembergin ja Hessenin kanssa kaakossa ennen virtaamistaan osavaltion pohjoisosan läpi. Reinin laaksoa rajoittavat vuoret, ja sen muodostama maisema käsittää monia Saksan historiallisesti tärkeimpiä paikkoja. Luoteessa on Eifelvuorten eteläisin osa, etelämpänä Hunsrückin vuoriketju, joka jatkuu Taunusvuorina toisella puolella Reiniä. Eteläosan ylänköä nimitetään Pfälzerwaldiksi.

Hallituspuolue on SPD ja pääministeri vuodesta 2024 Alexander Schweitzer.

## Historia
Nykyinen Rheinland-Pfalz kuului toisen maailmansodan jälkeen Ranskan miehitysvyöhykkeeseen. Osavaltio muodostettiin Ranskan miehitysjoukkojen komentaja Marie-Pierre Kœnigin 30. elokuuta 1946 antamalla asetuksella. Sen alueen muodostivat siihen saakka Baijeriin eksklaavina kuulunut Pfalzin (Rein-Pfalzin) maakunta, Hesseniin kuulunut Mainzin piirikunta sekä Preussiin kuuluneet Trierin, Koblenzin  ja Montabaurin piirikunnat.

## Lähteet

## Aiheesta muualla